kardosdrur/scandi-wiki huggingface dataset:
Fotheringhay Castle

Fotheringhay Castle var en middelalderfæstning i landsbyen Fotheringhay omkring seks km nord for markedsbyen Oundle i Northamptonshire i England.

Det blev påbegyndt som en normannisk motte and bailey som dækkede nordsiden af floden Nene. Bygherren var Simon de St. Liz omkring år 1100.

I 1200-tallet kontrollerede William Marshal, 1. jarl af Pembroke og senere Ranulph de Blondeville, 4. jarl af Chester fæstningen. I 1452 blev Richard 3. født på slottet. I 1587 blev Maria 1. af Skotland dømt til døden og halshugget på slottet efter at have tilbragt omkring 18 år i fangeskab på Sheffield Castle og Sheffield Manor

På trods af slottest størrelse og vigtighed fik det lov at forfalde kraftigt i den sidste del af elisabethansk tid. I 1635 mindre end 50 år efter, at Maria af Skotland var henrettet her, blev fæstningen omtalt som en ruin, og den blev revet helt ned kort efter.

I dag er kun jordvoldene og en meget lille del af murværket bevaret. Det er et Scheduled monument, og en "national vigtig" historisk bygning og arkæologisk område der er beskyttet mod byggeri og ændringer. Der er fri adgang for gæster.

Referencer

Litteratur

Eksterne henvisninger 
 Bibliography of sources relating to Fotheringhay Castle 

Slotte i Northamptonshire
Knaresborough Castle

Knaresborough Castle er en middelalderborg ved floden Nidd i byen Knaresborough i North Yorkshire i England. Knaresborough Castle ligger 62 meter over havet.

Den blev bygget af en normannisk baron omkring 1100 på en klippe over floden Nidd. I 1130 var Henrik 1. engageret i arbejdet på borgen. I 1170'erne søgte Hugh de Moreville og hans følge tilflugt her, efter de havde dræbt Thomas Becket.

I 1205 tog kong John kontrol over Knareborough Castle. Han betragtede Knaresborough som en af de vigtige fæstninger i Nordengland, og han brugt £1.290 på forbedringer af borgen. Den blev senere ombygget for £2.174 mellem 1307 og 1312 af Edvard 1, og færdiggjort af Edvard 1. med et stort keep. John of Gaunt købte borgen i 1372 og tilføjede det til hertugdømmet Lancaster.

Se også 
 Liste over borge og slotte i England

Referencer

Litteratur 
 
 Fry, Plantagenet Somerset, The David & Charles Book of Castles, David & Charles, 1980, p. 249.

Eksterne henvisninger 

Slotte i North Yorkshire
Disruptionrådet

Disruptionrådet eller Partnerskabet for Danmarks fremtid, var et råd nedsat af regeringen i 2017.

Formålet er, frem til udgangen af 2018, at  drøfte, analysere og komme med forslag til, hvordan danske virksomheder og danskerne er godt rustet til fremtiden og fremtidens arbejdsmarked.

Statsministeren er formand for Disruptionrådet der består af syv ministre, finansministeren, erhvervsministeren, beskæftigelsesministeren, økonomi- og indenrigsministeren, uddannelses- og forskningsministeren, undervisningsministeren og innovationsministeren. Derudover har udenrigsministeren og justitsministeren mulighed for at deltage i arbejdet. 

Desuden er der 32 faste medlemmer fra virksomheder, arbejdsmarkedets parter, eksperter samt en repræsentant for de unge i Danmark.

Den 7. februar 2019 blev det sidste planlagte møde afholdt. Herefter meddelte regeringen at rådet ville fortsætte, dog kun med ét årligt møde. Indtil da havde rådet kostet staten i omegnen af tre millioner kr.

Faste medlemmer 
 André Rogaczewski, CEO og partner hos Netcompany
 Astrid Simonsen Joos, CEO i Philips Lighting Nordics
 Bente Sorgenfrey, formand for FTF
 Birgit Aaby, iværksætter og indehaver af Combi Service
 Brian Mikkelsen, adm. direktør i Dansk Erhverv
 Caroline Søeborg Ahlefeldt-Laurvig-Bille, erhvervskvinde og bestyrelsesmedlem af COOP
 Carsten Stendevad, Senior fellow hos Bridgewater Associates
 Christiane Vejlø, digital trendanalytiker og CEO hos Elektronista Media
 Claus Jensen, formand for Dansk Metal
 Esben Østergaard, CTO i Universal Robots
 Gregers Wedell-Wedellsborg, koncerndirektør i COOP Danmark
 Hella Joof, filminstruktør, skuespiller og komiker
 Jacob Holbraad, adm. direktør i Dansk Arbejdsgiverforening
 Jais Valeur, Group CEO i Danish Crown
 Jan Damsgaard, professor ved Institut for Digitalisering, Copenhagen Business School
 Jan Grimstrup, tillidsmand hos KP Komponenter
 Jens Klarskov, adm. direktør i Dansk Erhverv
 Jørgen Vig Knudstorp, Executive Chairman hos LEGO Brand Group
 Karsten Dybvad, adm. direktør i Dansk Industri
 Kasper Sand Kjær, formand for Dansk Ungdoms Fællesråd (DUF)
 Kigge Hvid, CEO i INDEX: Design to Improve Life
 Kim Simonsen, formand for HK
 Lizette Risgaard, formand for LO
 Marianne Steensen, CEO i Microsoft Danmark og Island
 Niels B. Christiansen,  CEO i LEGO Group
 Per Christensen, formand for 3F
 Pernille Erenbjerg, adm. direktør i TDC
 Philipp Schröder, professor ved Institut for Økonomi, Aarhus Universitet
 Stina Vrang Elias, adm. direktør i DEA
 Søren Skou, Group CEO i A.P. Møller Mærsk A/S
 Thomas F. Borgen, adm. direktør i Danske Bank
 Vibeke Svendsen, adm. direktør og partner hos Envotherm

Referencer 

Danske råd
Etableret i 2017
Dørpsted

Dørpsted (dansk) eller Dörpstedt (tysk) er en landsby og kommune i det nordlige Tyskland under Slesvig-Flensborg kreds i delstaten Slesvig-Holsten (Sydslesvig). Byen er beliggende midtvejs mellem Slesvig by og Husum, i moseområderne (Dorpsted Mose) syd for Rejde Å og øst for Trenen. Landsbyen blev første gang nævnt i 1462 som Dorpstede.

Kommunen omfatter også landsbyerne Bynge (Bünge) og Klove. Den samarbejder på administrativt plan med andre kommuner i Krop-Stabelholms kommunefællesskab (Amt Kropp-Stapelholm).

Området er primært præget af landbrug.

Byen lå i Hollingsted Sogn, da området tilhørte Danmark.

Eksterne henvisninger 

 Dørpsted Kommunes hjemmeside 

Byer i Kreis Slesvig-Flensborg
Byer i Slesvig-Holsten
Lindholm (Slien)

Lindholm er navnet på to forhenværender øer i Slien i Sydslesvig i nærheden af Lindå og Stubbe. Øerne er i dag oversvømmet.

I 1642 nævntes to øer ved navnet Lindholm (Store og Lille Lindholm). De havde en længde på omkring hhv. 170 og 76 meter. I 1874 var der kun Store Lindholm tilbage med en længe på 114 meter. I 1935 var øens længde allerede formindsket til kun 8 til 10 meter. Senere forsvandt også denne ø. Sydvest for byen Stubbe fandtes derudover Alandsbæk.

Eksterne henvisninger
 Om øerne i Slien

Slien
Norton Knatchbull, 3. jarl Mountbatten af Burma

Norton Louis Philip Knatchbull, 3. jarl Mountbatten af Burma, 8. baron Brabourne (født 8. oktober 1947), kendt indtil 2005 som Lord Romsey og i 2005–2017 som The Lord Brabourne (egentlig: 8. baron Brabourne), er en britisk adelsmand, der er tiptipoldesøn af dronning Victoria af Storbritannien, og som er grandfætter til den britiske tronfølger Charles, prins af Wales. Hans mor var kusine til prinsgemalen Prins Philip, hertug af Edinburgh. 

Den 13. juni 2017 blev Norton Knatchbull overhoved for Mountbatten af Burma-grenen af Huset Battenberg.

Forældre 
Norton Knatchbull er det ældste barn af Patricia Knatchbull, 2. grevinde Mountbatten af Burma (1924–2017) og John Knatchbull, 7. baron Brabourne (1924–2005).

Slægt 
Norton Knatchbull er det ældste barnebarn (dattersøn) af krigshelten Louis Mountbatten, 1. jarl Mountbatten af Burma. Louis Mountbatten (1900–1979) var den sidste britiske vicekonge i Indien (februar–august 1947), og han var landets generalguvernør i august 1947–juni 1948.

Louis Mountbatten og nogle af hans familiemedlemmer blev myrdede af IRA, da de var på fisketur ud for  Sligo på Irlands vestkyst den 27. august 1979. 

Louis Mountbatten var oldesøn af dronning Victoria af Storbritannien, og han var morbror til prinsgemalen Prins Philip, hertug af Edinburgh. Louis Mountbatten var kendt som mentor for tronfølgeren Charles, prins af Wales, der er prins Philips's ældste søn.

Familie 
Norton Knatchbull er gift med Penelope Meredith Eastwood (født 1953). De har fået tre børn:
 Nicholas Louis Charles Norton Knatchbull, Lord Brabourne (født 1981). Nicholas Knatchbull kan vælge mellem høflighedstitlerne Lord Brabourne og Lord Romsey.
 Lady Alexandra Victoria Edwina Diana Knatchbull (født 1982), gift med Thomas Hooper i 2016.
 Den ærede Leonora Louise Marie Elizabeth Knatchbull (1986–1991). Leonora Knatchbull døde af kræft, da hun var fem år gammel. I 1994 blev Leonora Children's Cancer Fund oprettet.

Titler 
 8. oktober 1947 – 27. august 1979: Den ærede Norton Knatchbull
 27. august 1979 – 23. september 2005: Lord Romsey
 23. september 2005 – 13. juni 2017: Den meget ærede The Lord Brabourne (egentlig: 8. baron Brabourne)
 13. juni 2017 – nu: Den meget ærede Jarlen Mountbatten af Burma (egentlig: 3. jarl Mountbatten af Burma)

Referencer 

Huset Battenberg (Mountbatten)
Jarler fra Det Forenede Kongerige
Personer fra London
Aline Zeler

Aline Zeler (født 2. juni 1983) er en belgisk fodboldspiller, der spiller som angriber for KRC Genk i Belgiske Kvinders Super League. Fra 2018 til 2020 spillede hun for PSV, fra 2017 til 2018 spillede hun for RSC Anderlecht. Fra 2010 til 2017 spillede hun for Standard Liège. Hun har også spillet for det belgiske førstedivisionshold K Sint-Truidense VV. Hun var topscorer i det belgiske fodboldmesterskab i 2010 og 2011.

Zeler har været en del af Belgiens landshold fra 2005 til 2019. Hun har rekorden for flest spillede landskampe for Belgien med 111 kampe.

Titler
 Belgiske liga: 2011
 Belgisk cup: 2006
 BeNe Super Cup: 2011

Referencer

Eksterne henvisninger 
 

Kvindelige fodboldspillere fra Belgien
Kvindelige fodboldlandsholdsspillere fra Belgien
Amanda Knatchbull Ellingworth

Lady Amanda Patricia Victoria Ellingworth (født Knatchbull; født 26. juni 1957) er britisk socialarbejder (socialrådgiver) og ikke-administrerende direktør for flere NGO'er. Hun er tiptipoldedatter af dronning Victoria af Storbritannien, og hun er grandkusine til den britiske tronfølger Charles, prins af Wales. Hendes mor var kusine til prinsgemalen Prins Philip, hertug af Edinburgh.

Lady Amanda Ellingworth tilhører Mountbatten af Burma-grenen af Huset Battenberg.

Forældre 
Lady Amanda Knatchbull er det femte ældste barn og den næstældste datter af Patricia Knatchbull, 2. grevinde Mountbatten af Burma (1924–2017) og John Knatchbull, 7. baron Brabourne (1924–2005).

Barnebarn af den 1. jarl Mountbatten af Burma 
Amanda Ellingworth er barnebarn (datterdatter) af krigshelten Louis Mountbatten, 1. jarl Mountbatten af Burma. Louis Mountbatten (1900–1979) var den sidste britiske vicekonge i Indien (februar–august 1947), og han var landets generalguvernør i august 1947–juni 1948.

Louis Mountbatten og nogle af hans familiemedlemmer blev myrdede af det provisoriske IRA, da de var på fisketur ud for  Sligo på Irlands vestkyst den 27. august 1979. 

Louis Mountbatten var oldesøn af dronning Victoria af Storbritannien, og han var morbror til prinsgemalen Prins Philip, hertug af Edinburgh. Louis Mountbatten var kendt som mentor for tronfølgeren Charles, prins af Wales, der er prins Philips's ældste søn.

Familie 
Den 31. oktober 1987 blev Amanda Knatchbull gift med forfatteren Charles Vincent Ellingworth. De har tre sønner:
 Luke (født 1991 i London, England)
 Joseph (født 1992 i Salisbury, Wiltshire)
 Louis (født 1995 i Salisbury, Wiltshire)

Mulig forbindelse til prinsen af Wales 
Ifølge den engelske TV-mand og historiker Jonathan Dimbleby arbejdede Louis Mountbatten fra 1974 og frem til sin død i 1979 på at skabe en forbindelse mellem Amanda og hendes granfætter Charles, prins af Wales.

Amanda Knatchbuls morfar Louis Mountbatten var morbror til prins Charles's far. Han var også gudfar til og mentor for prins Charles.

I et brev til Amandas mor tidligt i 1974 gør prins Charles opmærksom på sin interesse i datteren. Moderen svarer, at det er for tidligt at gøre kur til den dengang 16årige Amanda.

I 1979 planlægger Louis Mountbatten en tur til Indien sammen med Amanda og prins Charles. Turen skulle have fundet sted i 1980, men bliver aflyst, da Louis Mountbatten og andre af Amandas nære slægtninge bliver myrdede i august 1979. Forinden havde fædrene til Amanda og prins Charles dog advaret mod turen.

Den 24. februar 1980 prins Charles i stedet for forlovet med lady Diana Spencer. Diana og Charles blev gift den 29. juli 1981.

Titler 
 26. juni 1957 – 27. august 1979: Den ærede Amanda Knatchbull
 27. august 1979 – 31. oktober 1987: The Lady Amanda Knatchbull
 31. oktober 1987 – nu: The Lady Amanda Ellingworth 

Huset Battenberg (Mountbatten)
Castle Acre Castle

Castle Acre Castle er resterne af en middelaldermotte-and-baileyfæstning med omfattende jordvolde i byen Castle Acre i Norfolk i England. Det er et Scheduled Ancient Monument, og listed building af 1. grad.

Borgen blev grundlagt kort efter den normanniske erobring af England i 1066 af William de Warenne, den første jarl af Surrey, som den vigtigste ejendom på hans jorder i Norfolk. Den blev genopført i 1140'erne. Fæstningen lå strategisk placeret, hvor oldtidsvejen kendt som Peddars Way krydsede floden Nar. Vest for borgen lå en by, og hele bebyggelsen var befæstet. Borgen var vigtig for at kunne forsvare skibene, der sejlede til og fra byen.

På toppen af motten var der et beboelsestårn, og på baileyen nedenfor var der flere servicebygninger, lagerfaciliteter og værksteder. Der blev anlagt en ringmur omkring hele motten, og til en vis grad også omkring baileyen.

Borgen er ruin og bliver drevet af English Heritage sammen med  Castle Acre Bailey Gate og Castle Acre Priory.

Se også 
 Liste over borge og slotte i England

Referencer

Eksterne henvisninger 

 Castle Acre Castle page on English Heritage website
 Castles Abbeys and Medieval Buildings

Slotte i Norfolk
Donnington Castle

Donnington Castle er en ruin af en middelalderborg i den lille landsby Donnington, nord for Newbury i Berkshire i England. Den blev grundlagt af sir Richard Abberbury den ældre i 1386 og blev købt af Thomas Chaucer før den kom under kongen i tudertiden. Under den engelske borgerkrig blev fæstningen holdt af kavalererne med sir John Boys i spidsen, og den modstod halvandet års belejring, før garnisonen overgav sig. Parlamentet ødelagde herefter Donnington Castle i 1646 for at forhindre den i at blive brugt igen. I dag er kun portbygningen bevaret. Stedet drives English Heritage og er listet som scheduled ancient monument.

Se også  
 Liste over borge og slotte i England

Eksterne henvisninger 

 Donnington Castle - Newbury History 
 English Heritage page on Donnington Castle 
Gatehouse Gazetteer record for Donnington Castle , containing a comprehensive bibliography
 Investigation History

Slotte i Berkshire
Nellie Ettison

Nellie Ettison er en dansk sangerinde.

I en længere årrække sang Ettison i The Antonelli Orchestra til tv-programmet Vild med dans.
Ettison har været i front på Thomas Helmigs danmarksturné, hvor hendes "stærke soulstemme" blev fremhævet. Hun har også sunget med Kaidi Thatham i forbindelse med Copenhagen Street Jazz i 2017 på Papirøen.
Derudover har hun optrådt med blandt andre Filur, Grace Jones, Cher, George Duke og Gloria Gaynor.

Ettison står som dirigent og solist i Gentofte Gospel Choir. Hun har lagt stemme til filmene Prinsessen og Frøen fra 2010, Turbo fra 2013 og filmatiseringen af Løvernes Konge fra 2019.

Privat 
Ettison har en dansk mor og en nigeriansk far og er vokset op i Søborg og Gentofte.
Hun har dannet par med DJ’en Morten Lytzen.

Hun danner par med erhvervsmanden Ole Damm, med hvem hun har en datter.

Henvisninger

Eksterne henvisninger 
 

Sangere fra Danmark
Polyacetylener

Betegnelsen polyacetylener bruges forvirrende om to forskellige grupper af kemiske stoffer
 Syntetiske polymerer af acetylen, der er kæder af carbonatomer med alternerende dobbeltbindinger, såkaldte polyener
 Naturstoffer med to eller flere trippelbindinger (ofte med flere dobbeltbindinger, såkaldte polyyner

Polyener

Tilsætning af små mængder af andre kemiske stoffer til de lineære syntetiske polymerer af acetylen giver en elektrisk ledende polymer, et "plastikmetal". Tilsætningsstoffer kan f.eks. være et halogen eller et alkalimetal, se doteringsmiddel. Sådanne "forurenede" polymerer startede udviklingen af elektrisk ledende organiske stoffer (se også grafen) og gav tre forskere Nobelprisen i kemi i 2000: Hideki Shirakawa, Alan Heeger og Alan MacDiarmid

Polyyner

I gulerod og ginseng findes polyacetylener som falcarinol, et toxin, der beskytter roden mod svampeangreb. I forsøg har man vist at polyacetylener har en positiv virkning mod inflammation og cancer. Sandeltræ-ordenen indeholder også polyacetylener.

Henvisninger og eksterne links

Polymerkemi
Organisk kemi
Edwina Hicks Brudenell

Edwina Victoria Louise Brudenell (født Hicks; født 24. december 1961 i Lambeth, London) er en britisk aristokrat, model og kunstner.

Hun er tiptipoldedatter af dronning Victoria af Storbritannien, og hun er halvkusine til kong Charles 3. af Storbritannien, da hendes mor var kusine til Prins Philip, hertug af Edinburgh.

Edwina Hicks Brudenell er guddatter til dronning Elizabeth 2. af Storbritannien, og hun tilhører Mountbatten af Burma-grenen af Huset Battenberg.

Forældre 
Edwina Hicks Brudenelll er det ældste barn og den ældste datter af Pamela Mountbatten Hicks (født 1929) og David Nightingale Hicks (1929–1998).

Slægt 
Edwina Hicks Brudenell er barnebarn (datterdatter) af krigshelten Louis Mountbatten, 1. jarl Mountbatten af Burma. Louis Mountbatten (1900–1979) var den sidste britiske vicekonge i Indien (februar–august 1947), og han var landets generalguvernør i august 1947–juni 1948.

Louis Mountbatten og nogle af hans familiemedlemmer blev myrdede af det provisoriske IRA, da de var på fisketur ud for  Sligo på Irlands vestkyst den 27. august 1979. 

Louis Mountbatten var oldesøn af dronning Victoria af Storbritannien, og han var morbror til prinsgemalen Prins Philip, hertug af Edinburgh. Louis Mountbatten var kendt som mentor for tronfølgeren Charles, prins af Wales, der er prins Philips's ældste søn.

Familie 
Fra 1984 til 2004 var Edwina Hicks gift med skuespilleren Jeremy Brudenell (født 1960). Brylluppet fandt sted i domkirken i Oxford. De fik tre børn sammen:
 Maddison May Brudenell (født 1994), 
 Jordan Anne Brudenell (født  1995)
 Rowan Michael David Brudenell (født  2001).

Referencer 

Huset Battenberg (Mountbatten)
Sankt Bernhard Syndikatet

Sankt Bernhard Syndikatet er en dansk film instrueret af Mads Brügger. Filmen havde premiere d. 10. maj 2018.

Den fik blandede anmeldelser; fire stjerner af både soundvenue og i Politiken, mens Filmmagasinet Ekko tildelte to stjerner, og Ekstra Bladet kun gav én stjerne i.

Medvirkende 
Frederik Cilius som Frederik
Rasmus Bruun som Rasmus
Odessa som Dollar
Flemming Sørensen som Frederiks far
Vibeke Manniche som Læge
Mohamed Ali Osman som Mohamed
Jonas Bransholm som Kunde
Boyang Li som Beyond
Tan Zheng som Jenny
Wang Jiafei som Jason
Liu Chonghua som Mr. Liu
Lee Liheng som Mr. Ling
Hongye Dai som Mr. Lings assistent
Chen Xiang som Tea master
Wang Shi som Komiker som spiller sax
Tang Zhenquan som Chauffør
Deng Zhong som CEO Arch Model Company
Chen Yi som Bodyguard
Li Jian som Bodyguard
Yu Yu som Festdeltager
Lisa Li som Festdeltager
Yang Qianxi som Bud
Chun Chan som Reklameinstruktør
Wang Shihua som Reklameproducer
Jing Peng som Reklameproducer
Gao Pengju som Reklamefilmsfar
Leng Chunyan som Reklamefilmsmor
Wang Jingyu som Reklamefilmsbarn
Yang Chenguang som Dog Boy
Xue Chenglei som Reklamefotograf
Qiu Yu som Ambulanceredder
Wang Shihua som Ambulanceredder
Shao Qianying som Chongqing-koordinator

Referencer

Eksterne henvisninger 
 

Danske film fra 2018
Dramafilm fra Danmark
Christian IV - Den sidste rejse

Christian IV - Den sidste rejse er en dansk spillefilm fra 2018 instrueret af Kasper Skovsbøl.

Handling 
Filmen er en historie om Kong Christian IV’s stormfulde forhold til Kirsten Munk og beskriver de afgørende sidste timer i kongens liv, fortalt fra den karet, der fragtede kongen på hans dødsleje fra Frederiksborg til Rosenborg Slot i København. Omdrejningspunktet er Christian og Kirstens turbulente ægteskab med anklager om utroskab og mordforsøg.

Referencer

Eksterne henvisninger 
 

Spillefilm fra Danmark
Danske film fra 2017
Trine Græse

Trine Græse (født 9. august 1961) er borgmester i Gladsaxe Kommune, valgt for Socialdemokratiet.

Hun er uddannet teknonom i produktionsplanlægning og blev valgt ind i kommunalbestyrelsen i 2000. I 2002 blev hun formand for Børne- og Undervisningsudvalget, 1. viceborgmester fra 2009 til 2013, og fra 2013 til 2017 var hun formand for Seniorudvalget, indtil hun blev borgmester den 10. juli 2017 efter Karin Søjberg Holst. Græse er gift og har tre voksne døtre.

Referencer

Eksterne henvisninger 
 

Borgmestre fra Socialdemokraterne
Borgmestre i Danmark 2018-2021
Borgmestre i Gladsaxe
Personer fra Gladsaxe
Borgmestre i Danmark 2022-2025
Kitty Kielland

Kitty Lange Kielland (født 8. oktober 1843 i Stavanger, død 1. oktober 1914 i Oslo) var en norsk maler, specielt kendt for landskabsmalerier fra området Jæren i Rogaland.

Kitty Kielland regnes som den første store norske kvindelige landskabsmaler. Hendes tidligste billeder er holdt i en realistisk stil, mens hun senere var med til at bidrage til udviklingen af nyromantikken i Norge. Kielland er repræsentert i en række norske museer, herunder især på Stavanger kunstmuseum og på Nasjonalgalleriet i Oslo.

I 1884 var Kielland en af grundlæggerne af Norsk Kvinnesaksforening. Hun deltog aktivt i samtidens debatter om kvindesag og om kunst. Hun havde især et nært forhold til hendes yngre bror, forfatteren Alexander Kielland.

Referencer

Eksterne henvisninger 

Malere fra Norge
Nordmænd i 1800-tallet
Nordmænd i 1900-tallet
Kvindelige kunstnere fra Norge
Personer fra Stavanger
Herregårdsmuseet Selsø Slot

Herregårdsmuseet Selsø Slot er et kulturhistorisk museum indrettet i Selsø Slot. Slottet er efterladt stort set, som da den sidste beboer flyttede derfra i 1829 og viser således et velbevaret barokslot. Inventaret blev dog solgt, og genstandende på museet i dag er således nyindkøbte antikviteter, der ikke altid har været på Selsø Slot.

Bygningen blev i 1995 overdraget til Den Plessenske Selsø Fond, der i dag driver museet.

Referencer 

Museer i Region Sjælland
Museer etableret i 1973
Bygninger, konstruktioner og anlæg i Frederikssund Kommune
Lucas Hansen

Lucas Hansen (født 24. april 1979 i Frederikshavn) er en dansk skuespiller. 

Han har været med i DR-serien "Bedrag" (2016) og i Sommeren 92 (2016). Derudover har han haft mere end et par hundrede roller i diverse film, deriblandt Human Centipede 2. Han har også optrådt på Det kongelige Teater. Han deltog i Vild med dans i efteråret 2017 sammen med Sofie Kruuse . Han røg ud i uge 3 og endte på en 10. plads.

Han har været bosat i både London og Los Angeles i en årrække, men flyttede til København i 2014.

Referencer

Eksterne henvisninger 
 

Skuespillere fra Danmark
Personer fra Frederikshavn
Guðbjörg Gunnarsdóttir

Guðbjörg "Gugga" Gunnarsdóttir (født 18. maj 1985) er en islandsk fodboldspiller, der spiller som målmand i den svenske Damallsvenskan klub Djurgårdens IF Dam og for Islands landshold. Hun repræsenterede sit land ved EM i fodbold for kvinder i 2009 og 2013  og igen i 2017. På klubniveau har hun tidligere spillet for LSK Kvinner FK og Avaldsnes IL i den norske Toppserien, Turbine Potsdam i den tyske Frauen-Bundesliga og FH og Valur i den islandske Úrvalsdeild.

Referencer

Eksterne henvisninger 
 

Kvindelige fodboldspillere fra Island
Kvindelige fodboldlandsholdsspillere fra Island